gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4981, del 08-04-2005 (2005/3490)

Informació pública del programa d'actuació integrada del Sector el Roget de les normes subsidiàries.
----------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3490


Organisme emissor
:   Ajuntament d'Agost

Tipus de document
:   Anunci

Informació pública del programa d'actuació integrada del Sector el Roget de les normes subsidiàries. [2005/X3490]
  
Vista la documentació presentada per la senyora Ernestina Gironés Carbonell, en representació de l'Agrupació d'Interés Urbanístic del Sector el Roget, d'Agost (Alacant), encaminat a la promoció del Programa d'Actuació Integrada del Sector el Roget de les normes subsidiàries d'Agost, a fi d'assumir davant l'Ajuntament d'Agost, els compromisos que comporten l'obtenció de la qualificació d'urbanitzador. Així mateix se sol·licita que el PAI objecte del present, se subjecte al règim d'adjudicació preferent.
  
Atés el que disposa l'article 45 i següents, així com l'article 50 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, sobre la iniciació del procediment a iniciativa d'un particular, segons el qual l'alcalde podrà:
  
«A) Proposar al Ple de l'Ajuntament que desestime la petició. El Ple podrà desestimar-la raonadament o establir unes bases orientatives per a la selecció de l'urbanitzador, tot acordant el que preveu l'apartat següent.
  
B) Sotmetre-la a informació pública, al costat de les observacions o alternatives que, si és procedent, estime convenients».
  
Per mitjà del present, resolc:
  
Primer. Iniciar l'expedient del Programa d'Actuació Integrada del Sector el Roget de les normes subsidiàries d'Agost.
  
Segon. Sotmetre l'expedient al tràmit d'informació pública per mitjà d'edicte publicat en el diari Información de Alicante i posterior o simultàniament- en el Diari Oficial de la Generalitat Valenciana, advertint de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant vint dies comptats des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment distinta a la inicial i en prestarà caució en la quantia que reglamentàriament es determine (o si és procedent: proposar al ple la desestimació de la proposta).
  
Tercer. Remetre este decret al domicili fiscal dels qui consten al Cadastre com a titulars de drets afectats per l'Actuació proposada.
Diari Oficial de la Generalitat Valenciana


Sumari del DOGV 4966, del 15-03-2005 (2005/2723)

Expedient número 172/2005. Instal·lació d'un sistema automàtic d'extinció d'incendis en els arxius clínics, magatzems generals i biblioteques (fase II).
--------------------------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/2723


Data del document
:   02-03-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 172/2005. Instal·lació d'un sistema automàtic d'extinció d'incendis en els arxius clínics, magatzems generals i biblioteques (fase II). [2005/X2723]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari la Fe. avinguda Campanar, 21, 46009 € València. Telèfon 42 705 34 72, fax 96 197 32 72.
  
c) Número d'expedient: 172/2005.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: instal·lació d'un sistema automàtic d'extinció d'incendis en els arxius clínics, magatzems generals i biblioteques (fase II).
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.916 de 3 de gener de 2005.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent vint mil cent quaranta-quatre euros i trenta-vuit cèntims (120.144,38 euros).
  
5. Adjudicació
  
a) Data: 15 de febrer de 2005.
  
b) Contractista: Integraciones Técnicas de Seguridad, SA.
  
c) Nacionalitat: espanyola.
  
d) Import d'adjudicació: cent set mil vuit-cents noranta-dos euros i vuitanta-vuit cèntims (107.892,88 euros).
Diari Oficial de la Generalitat Valenciana


Sumari del DOGV 5013, del 25-05-2005 (2005/5893)

Notificació a Miguel Valero López. Expedient número A-DAFT-0084/2005.
---------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5893


Organisme emissor
:   Institut Valencià d'Habitatge, SA

Tipus de document
:   Anunci

Notificació a Miguel Valero López. Expedient número A-DAFT-0084/2005. [2005/M5893]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica a l'interessat que s'indica, que s'ha incoat expedient administratiu de desnonament per ocupació sense títol legal per a fer-ho.
  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, al carrer de Girona, número 4, baix, d'Alacant, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
D'acord amb el que preveu l'article 13. 2 del Reial Decret 1.398/1993, de 4 d'agost, en cas de no efectuar al·legacions sobre el contingut del present plec de càrrecs, éste es considerarà proposta de resolució al director general d'Habitatge i Projectes Urbans perquè dicte resolució.
  
Expedient número: A-DAFT-0084/05
  
Dades de l'adjudicatari:
  
- Cognoms: Risueño Requena
  
- Nom: Elvira
  
Dades de l'ocupant:
  
- Cognoms: Valero López
  
- Nom: Miguel
  
Dades de l'habitatge:
  
- Codi de l'habitatge: 8556842025
  
- Adreça: avinguda de Lorenzo Carbonell, número 12, escala 5, baix, porta A
  
- Localitat: Alacant
  
- Província: Alacant
  
- Data del plec de càrrecs: 21 d'abril de 2005
Diari Oficial de la Generalitat Valenciana


Sumari del DOGV 5100, del 26-09-2005 (2005/10447)

Informació pública de la tramitació d'un programa d'actuació integrada per a l'execució del sector SAU número 12 de Benifaió.
-----------------------------------------------------------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10940


Organisme emissor
:   Deogracias Candel, SA

Tipus de document
:   Anunci

Informació pública de la tramitació d'un programa d'actuació integrada per a l'execució del sector SAU número 12 de Benifaió. [2005/M10538]
  
En el Diari Oficial de la Generalitat Valenciana de data 1 de juliol de 2005, es va publicar edicte d'obertura de tràmit d'informació pública del programa d'actuació integrada del sector SAU número 12 de Benifaió.
  
S'ha observat una errada en el text de l'edicte publicat i com que no s'ha fet l'avís previ als titulars cadastrals, es procedix a la reobertura del tràmit d'informació pública mitjançant el present edicte; s'indica a este efecte el següent:
  
Deogracias Candel SA ha iniciat la tramitació d'un programa d'actuació integrada per a l'execució del sector SAU número 12 de Benifaió, de conformitat amb el que disposa l'article 29 de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística, i ha formulat l'alternativa tècnica que comprén avantprojecte d'urbanització.
  
D'acord amb el que disposa l'article 48 de la dita llei, durant el termini de 20 dies comptats a partir de la publicació d'este anunci en el DOGV, qualsevol persona podrà comparéixer en la Notaria de José A. Aparicio Colomer, sítia al Carrer Nou, número 14, primer, primera (passatge) de Benifaió, en dia hàbil i entre les 10.00 i 14.00 hores, per a obtindre, a càrrec seu, còpia de l'acta de protocol·lització o sol·licitar-ne l'exhibició. Així mateix pot consultar-se durant tal termini l'esmentada documentació a l'Ajuntament de Benifaió, i presentar-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Si durant l'exposició pública de la present alternativa algú haguera anunciat la presentació d'una altra alternativa, segons el que disposa l'article 46 de la LRAU, quedarà prorrogat el termini per 20 dies addicionals.
  
Les proposicions juridicoeconòmiques s'hauran de presentar durant els cinc dies següents al venciment del termini, i l'acte d'obertura de pliques se celebrarà el dia hàbil següent a la conclusió del termini per a presentar-les.
Diari Oficial de la Generalitat Valenciana


Sumari del DOGV 5003, del 11-05-2005 (2005/4388)

Informació pública del projecte relatiu al pla especial de reserva de sòl dotacional Ciutat Esportiva.
------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4388


Organisme emissor
:   Ajuntament d'Orihuela

Tipus de document
:   Anunci

Informació pública del projecte relatiu al pla especial de reserva de sòl dotacional Ciutat Esportiva. [2005/A4388]
  
El Ple de l'Ajuntament, en la sessió del dia 31 de març de 2005, va adoptar, entre altres, l'acord següent:
  
Primer
  
Sotmetre a informació pública durant un mes, mitjançant la inserció de l'anunci corresponent en el Diari Oficial de la Generalitat Valenciana i en un periòdic d'àmplia difusió de la localitat, el projecte relatiu al pla especial de reserva de sòl dotacional Ciutat Esportiva, d'Orihuela, tot això d'acord amb el que estableix l'article 38 de la Llei 6/1994, de 15 de novembre, Reguladora de l'Activitat Urbanística, i l'article 4 de la Llei 2/1989, de 3 de març, d'Impacte Ambiental.
Diari Oficial de la Generalitat Valenciana


Sumari del DOGV 5008, del 18-05-2005 (2005/4958)

Informació pública del canvi de domicili social de la cooperativa.
------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4958


Organisme emissor
:   Transportes Fenado, COOP V.

Tipus de document
:   Anunci

Informació pública del canvi de domicili social de la cooperativa. [2005/F4958]
  
En compliment de l'article 73.2 de la Llei 8/2003, de Cooperatives de la Comunitat Valenciana, l'Assemblea General de Transportes Fenado, CVO, comunica el canvi de domicili social de la carretera de Benferri, quilòmetre 2, de Orihuela, a la carretera d'Almoradí, número 42, de Benejúzar, ambdues de la província d'Alacant.
  
Benejúzar, 12 d'abril de 2005.- El president: Antonio Bas Munuera.
Diari Oficial de la Generalitat Valenciana


Sumari del DOGV 5111, del 10-10-2005 (2005/10740)

Notificació a Chrishichris Servicios Financieros, SL. Expedient número 2004/13/480.
-----------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10157


Organisme emissor
:   Institut Valencià de la Joventut

Tipus de document
:   Anunci

Notificació a Chrishichris Servicios Financieros, SL. Expedient número 2004/13/480. [2005/M10778]
  
Davant de la impossibilitat d'efectuar directament la notificació de la falta de documentació que havia d'acompanyar a la sol·licitud d'ajudes presentada per Chrishichris Servicios Financieros, SL., en relació amb les ajudes per a la posada en marxa i per a l'equipament d'empreses creades per jóvens, d'acord amb el que disposa l'Ordre de 29 de novembre de 2004, de la Conselleria de Benestar Social (DOGV núm. 4.904, de 16 de desembre de 2004), cosa que s'ha intentat sense cap resultat, i en compliment del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a publicar la següent notificació a l'interessat que tot seguit s'indica:
  
- Chrishichris Servicios Financieros, SL
  
Cristina Belda Silvestre
  
C/ Bernat Aliño, 11 € 2, 46915 Sueca
  
Expedient: 2004/13/480
  
Motiu: notificació falta documentació
  
Contingut de la notificació: presentació, davant l'Institut Valencià de la Joventut, de la documentació que havia d'acompanyar-se a la sol·licitud, en relació amb les ajudes per a la posada en marxa i per a l'equipament d'empreses creades per jóvens, convocades per Ordre de 29 de novembre de 2004, de la Conselleria de Benestar Social.
  
Per tal de conéixer el contingut íntegre de l'acte haurà de comparéixer a l'Institut Valencià de la Joventut, Servei de Gestió i Planificació de Programes, al carrer de l'Hospital, número 2-2, de València, en el termini de 10 dies hàbils comptadors a partir de l'endemà de la publicació del present edicte.
Diari Oficial de la Generalitat Valenciana


Sumari del DOGV 5154, del 14-12-2005 (2005/13732)

Citació a dia cert a Agencia Eva Serrano Martínez e Hijos, SL. Expedient número 040/2005-A.
-------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13412


Organisme emissor
:   Conselleria d'Infraestructures i Transport

Tipus de document
:   Anunci

Citació a dia cert a Agencia Eva Serrano Martínez e Hijos, SL. Expedient número 040/2005-A. [2005/A13303]
  
Edicte de la Junta Arbitral del Transport d'Alacant relatiu a la citació per a la vista oral en l'expedient 040/2005-A a Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'Agencia Eva Serrano Martínez e Hijos, SL, amb domicili al carrer d'Arturo, 18, baix esquerra, que la vista oral per a la substanciació de l'expedient 040/2005-A que s'instruïx a instàncies de Grupo Tir Transportes, SL, contra l'expressada empresa, es realitzarà en la seu de la Junta Arbitral del Transport (av. d'Aguilera, 1, 6a planta, d'Alacant) el pròxim dia 27 de gener de 2006 a les 10.00 hores, i poden consultar la demanda presentada en el domicili de la Junta indicat i obtindre còpia d'esta si es considera necessari. La no-compareixença a la vista oral tindrà els efectes previstos en l'article 9 punt 5 del Reial Decret 1.211/1990, de 28 de setembre (BOE de 8 d'octubre).
Diari Oficial de la Generalitat Valenciana


Sumari del DOGV 4983, del 12-04-2005 (2005/3728)

ORDRE de 30 de març de 2005, de la Conselleria de Territori i Habitatge, per la qual es fa públic l'import global màxim que finança, per al 2005, l'Ordre de 3 de desembre de 2004, de la Conselleria de Territori i Habitatge, per la qual es convoca la concessió d'ajudes per al 2005, per a realitzar determinades actuacions als paratges naturals municipals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3728


Data del document
:   30-03-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * suport econòmic
    * administració local
    * reserva natural

ORDRE de 30 de març de 2005, de la Conselleria de Territori i Habitatge, per la qual es fa públic l'import global màxim que finança, per al 2005, l'Ordre de 3 de desembre de 2004, de la Conselleria de Territori i Habitatge, per la qual es convoca la concessió d'ajudes per al 2005, per a realitzar determinades actuacions als paratges naturals municipals. [2005/X3728]
  
L'Ordre de 3 de desembre de 2004, de la Conselleria de Territori i Habitatge, per la qual es convoca la concessió d'ajudes per al 2005, per a realitzar determinades actuacions als paratges naturals municipals (DOGV 17/12/04).
  
En l'article tercer estableix que les ajudes ho seran a càrrec de la línia T6203, de l'aplicació pressupostària 24.30.08.321.46.6, i que la dotació anual serà la que figure en la corresponent llei de pressupostos.
  
Atés que en l'article 47.11 del Text refós de la llei d'hisenda pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes,
  
ORDENE
  
Article únic
  
L'import global màxim de la línia T6203, ajudes per a actuacions en paratges naturals municipals, de l'aplicació pressupostària 05.83.61.465.55.9 en l'exercici 2005 serà de 66.725,00 €.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de març de 2005
  
El conseller de Territori i Habitatge,
Diari Oficial de la Generalitat Valenciana


Sumari del DOGV 5001, del 09-05-2005 (2005/4325)

Judici número 1.134/2003. Cèdula de notificació.
------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/4325


Organisme emissor
:   Jutjat de Primera Instància número 5 de Castelló de la Plana

Tipus de document
:   Anunci

Judici número 1.134/2003. Cèdula de notificació. [2005/A4325]
  
Procediment: assumpte civil 001134/2003.
  
Judici: divorci contenciós 001134/2003.
  
Part demandant: Eva Cobos Calvo.
  
Part demandada: José María Górriz Fuentes.
  
En el judici referit, s'ha dictat la resolució que té l'encapçalament i decisió com es diu tot seguit:
  
«Sentència número 000029/2005.
  
Jutgessa que la dicta: María Dolores Balado Margelí.
  
Lloc: Castelló de la Plana.
  
Data: 15 de març de 2005.
  
Part demandant: Eva Cobos Calvo.
  
Procurador: Cerdá Dols, Agustín.
  
Part demandada: José María Górriz Fuentes.
  
María Dolores Balado Margelí, jutgessa del Jutjat de Primera Instància número 5 d'este partit, ha vist les actuacions de divorci contenciós que se segueixen amb el número 1.134/2003, promogudes pel procurador Agustín Cerdá Dols, en nom i representació d'Eva Cobos Calvo, i en defensa seua la lletrada María Mercedes Cerdá Altavar, contra José María Górriz Fuentes, rebel en la present causa.
  
Decisió:
  
Declare la dissolució per divorci del matrimoni contret per Eva Cobos Calvo i José María Górriz Fuentes, en data 26 d'agost de 1995, amb els efectes legals inherents a l'esmentada declaració, adoptant com a definitives les mesures establides en la sentència de separació dictada per este Jutjat en 1 de juny de 2000 en les actuacions de separació consensual número 99/2000. I no es fa una declaració especial quant a les costes produïdes.
  
Notifiqueu la present resolució a les parts, fent-los saber que contra ella es pot interposar un recurs d'apel·lació davant de l'Audiència Provincial de Castelló, que s'haurà de presentar en el termini de cinc dies des de la seua notificació davant d'este Jutjat.
  
Una vegada siga ferma la present resolució, comuniqueu-la al registre civil on el matrimoni estiga inscrit als efectes legals que pertoquen, i que es lliuren amb este efecte els despatxos oportuns.
  
Esta és la meua sentència de què s'expedirà un testimoniatge perquè s'unisca a les actuacions, que pronuncie, mane i firme.»
  
Atés que es desconeix l'actual domicili o residència de la part demandada, mitjançant la provisió de 12 d'abril de 2005 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a terme la diligència de notificació de sentencia.